પવિત્ર દીન ઇસ્લામનો એક મૂળભૂત હેતુ લોકોને દરેક પ્રકારની બુરાઈઓથી દુર કરવા અને તમામ પ્રકારની નેકીઓથી સુશોભિત કરવા છે. આ બાબતો ચાહે અકાએદથી સંબંધિત હોય કે અખ્લાક અને આમાલથી હોય. વ્યક્તિગત જીંદગી પર હોય કે સામાજિક જીંદગીથી. ભૌતિક દુનિયાથી સંબંધિત બાબતો હોય કે પછી આખેરત અને હાનીયતના બારામાં હોય. કારણકે ઇન્સાનને અલ્લાહે પોતાની તમામ મખ્લુક પર ફઝીલત અતા કરી છે. આથી તેને સંપૂર્ણતાનો સૌથી ઉચ્ચ મરતબો અતા કર્યો છે. એટલા માટે પોતાા સૌથી પ્યારા બંદાને એટલે કે હઝરત મોહમ્મદ મુસ્તફા(સ.અ.વ.)ને માનવજાતની હિદાયત માટે મોકલ્યા અને તેમની ઉચ્ચતા અને બુલન્દીની મેઅરાજને અર્શે ઇલાહી પર ભવ્યતા અતા કરી. એટલા માટે કે ખલ્લાકે કાએનાતે અમ્બીયા અને મુર્સલીન(અ.મુ.સ.)ના થકી પોતાની હુજ્જત એવી રીતે કાએમ કરી દીધી કે આ ઉલ્લેખથી પોતાની આ સૌથી શ્રેષ્ઠ મખ્લુકને બેનિયાઝ રાખ્યા નહિ. એટલુ જ નહિ પરંતુ ઈમામ હુસૈન(અ.સ.)ની શહાદત બાદ આ તઝક્કુરાત ઉપર અક્મલ્તો અને અત્મમ્તોની મહોર લગાવી દીધી.